CELEX: 32020D1581
Language: sl
Date: 2020-10-23 00:00:00
Title: Sklep Sveta (EU) 2020/1581 z dne 23. oktobra 2020 o stališču, ki se v imenu Evropske unije zastopa v Pridružitvenem odboru v trgovinski sestavi, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani, glede posodobitve Priloge XIII (Približevanje carinske zakonodaje) k Sporazumu

30.10.2020   
               
               
                  SL
               
               
                  Uradni list Evropske unije
               
               
                  L 362/18
               
            
         SKLEP SVETA (EU) 2020/1581
         z dne 23. oktobra 2020
         o stališču, ki se v imenu Evropske unije zastopa v Pridružitvenem odboru v trgovinski sestavi, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani, glede posodobitve Priloge XIII (Približevanje carinske zakonodaje) k Sporazumu
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Pridružitveni sporazum med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (1) (v nadaljnjem besedilu: Sporazum) je Unija sklenila s Sklepom Sveta (EU) 2016/838 (2), veljati pa je začel 1. julija 2016.
                  
               
                     (2)
                  
                  
                     Na podlagi člena 406(3) Sporazuma lahko Pridružitveni svet posodobi ali spremeni priloge k Sporazumu.
                  
               
                     (3)
                  
                  
                     Na podlagi člena 408(2) Sporazuma lahko Pridružitveni svet na Pridružitveni odbor prenese katera koli svoja pooblastila, vključno s pooblastilom za sprejemanje zavezujočih odločitev.
                  
               
                     (4)
                  
                  
                     Na podlagi člena 1 Sklepa št. 3/2014 Pridružitvenega sveta (3) je Pridružitveni svet na Pridružitveni odbor v trgovinski sestavi prenesel pooblastilo za posodobitev ali spremembo prilog k Sporazumu, ki se med drugim nanašajo na poglavje 5 (Olajševanje carinskih postopkov in trgovine) naslova IV (Trgovina in z njo povezane zadeve) Sporazuma, če v poglavju 5 ni posebnih določb o posodobitvi ali spremembi navedenih prilog.
                  
               
                     (5)
                  
                  
                     Pridružitveni odbor v trgovinski sestavi na svojem sedmem srečanju sprejme sklep glede posodobitve Priloge XIII (Približevanje carinske zakonodaje) k Sporazumu.
                  
               
                     (6)
                  
                  
                     Primerno je, da se določi stališče, ki se v imenu Unije zastopa v Pridružitvenem odboru v trgovinski sestavi, saj bo predvideni sklep za Unijo zavezujoč –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa na sedmem srečanju Pridružitvenega odbora v trgovinski sestavi iz člena 408(4) Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani glede posodobitve Priloge XIII (Približevanje carinske zakonodaje) k Sporazumu, temelji na osnutku sklepa Pridružitvenega odbora v trgovinski sestavi (4).
         
         
            Člen 2
            Sklep Pridružitvenega odbora v trgovinski sestavi iz člena 1 se po sprejetju objavi v Uradnem listu Evropske unije.
         
         
            Člen 3
            Ta sklep začne veljati na dan sprejetja.
         
         
            V Luxembourgu, 23. oktobra 2020
            
               
                  Za Svet
               
               
                  Predsednica
               
               S. SCHULZE
            
         
         
            (1)  UL L 261, 30.8.2014, str. 4.
         
            (2)  Sklep Sveta (EU) 2016/838 z dne 23. maja 2016 o sklenitvi Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani, v imenu Evropske unije (UL L 141, 28.5.2016, str. 26).
         
            (3)  Sklep št. 3/2014 Pridružitvenega sveta EU-Gruzija z dne 17. novembra 2014 o prenosu določenih pooblastil Pridružitvenega sveta na Pridružitveni odbor v njegovi trgovinski sestavi [2015/2263] (UL L 321, 5.12.2015, str. 72).
         
            (4)  Glej dokument ST 11388/20 na http://register.consilium.europa.eu.